CELEX: C2005/019/31
Language: da
Date: 2005-01-22 00:00:00
Title: Sag C-501/04: Sag anlagt den 6. december 2004 af Kommissionen for De Europæiske Fællesskaber mod Kongeriget Spanien

22.1.2005   
            
            
               DA
            
            
               Den Europæiske Unions Tidende
            
            
               C 19/16
            
         Sag anlagt den 6. december 2004 af Kommissionen for De Europæiske Fællesskaber mod Kongeriget Spanien
   (Sag C-501/04)
   (2005/C 19/31)
   Processprog: spansk
   Ved De Europæiske Fællesskabers Domstol er der den 6. december 2004 anlagt sag mod Kongeriget Spanien af Kommissionen for De Europæiske Fællesskaber ved juridisk konsulent Enrico Traversa og Ramón Vidal Puig, Kommissionens Juridiske Tjeneste, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Det fastslås, at Kongeriget Spanien har tilsidesat sine forpligtelser ifølge
               
                           —
                        
                        
                           artikel 12, stk. 6, i Rådets direktiv 92/49/EØF (1) af 18. juni 1992 om samordning af love og administrative bestemmelser vedrørende direkte forsikringsvirksomhed bortset fra livsforsikring og om ændring af direktiv 73/239/EØF og 88/357/EØF
                        
                     
                           —
                        
                        
                           artikel 14, stk. 5, i direktiv 2002/83/EF (2) af 5. november 2002 om livsforsikring, da det har givet forsikringstagere mulighed for at opsige en aftale i tilfælde af forsikringsbestandens overdragelse, når overdrageren og/eller erhververen er et forsikringsselskab, som ikke er hjemmehørende i Spanien i henhold til bestemmelserne om etableringsret eller om fri udveksling af tjenesteydelser, men ikke når overdragelsen finder sted mellem spanske selskaber.
                        
                     
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter:
   artikel 12, stk. 6, i direktiv 92/49 og artikel 14, stk. 5, i direktiv 2002/83 giver medlemsstaterne ret til at fastsætte, at der skal være mulighed for at opsige aftalen, men disse bestemmelser tilsidesættes af en medlemsstat, hvis den ved fastsættelsen af denne mulighed direkte eller indirekte forskelsbehandler forsikringsselskaber, der er hjemmehørende i den pågældende medlemsstat, og forsikringsselskaber fra andre medlemsstater, som opererer i henhold til bestemmelserne om etableringsret eller om fri udveksling af tjenesteydelser i den pågældende medlemsstat.
   De spanske retsforskrifter er diskriminerende, fordi de behandler spanske forsikringsselskaber anderledes og mere gunstigt end forsikringsselskaber fra andre medlemsstater hvad angår muligheden for at opsige aftalen, uden at denne forskelsbehandling beror på objektive forskelle mellem de pågældende situationer.
   Forskelsbehandlingen er ikke begrundet i hensyn til beskyttelse af forbrugerne.
   
      (1)  EFT L 228 af 11.8.1992, s. 1.
   
      (2)  EFT L 345 af 19.12.2002, s. 1.